Meie saime oma herilastest lahti juba ühe päevaga!
Hommikul panime selle möksi nende pesa äärde ja õhtuks olid ainult kaks herilast alles.
Nii et meie renoveerimine võis koheselt ka jätkuda.
#000001
Herilaste invasioon meie Wismari tänava katusekabris sai tänu tõrjegeelile kiire lõpu.
Pärast seda, kui olime herilaste pesa välisukse ümbruse geeliga kokku rullinud ja ohutus kauguses hommikukohvi nautisime, märkasime, et need ei olnud meie elamise ainsad kutsumata külalised. Ka verandal seina sees toimus aktiivne sagimine, mida me polnud võitluses lastetoa lae peal elava “pundiga” märganud. Plaanisin Teile järgmisel päeval uuesti helistada, et geeli juurde hankida, aqa mõtlesin, et tühja kah! “Pargime” selle kasutatud geelise rulli (mis oli veel üsna geeline) juba praegu lennuava ette – no et herilased saaksid juba täna degusteerima hakata ja homme korraliku einet maiustades on maitse siis juba tuttav. Järgmisel päeval oli mul hommikupoolikul palju tegemist ja kui ma pärastlõunal olukorda kontrollima läksin, plaaniga Teile uuesti helistama hakata, selgus et herilasi ei lenda enam. Ka teises pesas oli vaikus. Kontrollisime täna hommikul uuesti. Vaikus! Teist portsu ei läinudki vaja.
Soovitan kindlasti tõrjegeeli kõikidele oma tuttavatele. Töö kiire ja korralik!
#000002
G: Jah. Kui putukad jälle liiga teevad, siis ostaks kindlasti veel seda kraami 🙂
#000006
suhtlesime teiega äsja telefonis herilaste teemal. Saadan 3 pilti meie Nõmme kortermaja rõdust.
#000008
Meie mure on selles, et geeli määrimiseks ei saa väga kaugele minna. Vahemaa pesaga jääb tublisti alla meetri. Kas lühikese tokiga mürgi määrimine on sama ohutu kui harjavarrega?
#000009
Soetasime Nõmmele korteri, mille rõdult avanes mõnus vaade loodusesse. Vaimusilmas juba kujutlesime end päikselisel rõdul peesitamas ja hommikukohvi joomas, kuid siis tegime ebameeldiva avastuse – rõduseinas on suur pragu, kus on end sisse seadnud herilased. Iga kord, kui üritasime rõdule astuda, hakkas pesavalvur kurjalt meie ümber tiirutama. Lõpuks ei julgenud enam isegi pesu kuivama riputada.
#000013
Viimases hädas leidsime internetist teie kodulehekülje ja otsustasime tõrjet proovida. Algul mõtlesime tellida tõrjeteenuse, sest polnud erilist isu minna ise pesa torkima. Aga lahke meesterahvas veenis meid telefonis, et tegemist on lihtsa protseduuriga, millega saame kenasti hakkama. Kuna minust sai putukahirm võitu, siis sokutasin ülesande abikaasale, kes riietas end kubujussiks (vt juuresolevalt pildilt). Mürk osutus meeldiva lõhnaga aineks, mida mees siis pesa lennuava ümber määris. Herilased ei saanud isegi vihaseks, kuigi neid oli mürgi pealekandmist uudistamas terve trobikond.
#000014
Niisiis, hommikul määrisime mürgi seinale ja läksime paariks tunniks linna muid asju ajama, ise arutades, et noh, homme-ülehomme on heal juhul laibameri rõdupõrandal. Aga kui paari tunni pärast koju tagasi jõudsime, oli rõdul juba täielik vaikus. Me ei kohanud ühtki herilast – ei elusat ega surnut. Ega ka järgmisel päeval. Ega ülejärgmisel. Neid poleks seal nagu olnudki. Hämmastav! Ja nii lihtne see oligi. Soovitame seda tõrjelahendust kõigile! 🙂
#000015
Olen ise metsalaps ja tean väga hästi looduskeskkonda ning austan seda, kuid kui teatud loodusliigid kipuvad minu koju, st keskkonda, mida olen loonud oma lähikondlastele, et turvaliselt elu nautida, siis asun vastureaktsioonile. Tean, et kui alustad looduses „laamendamist“, on jama kiire tulema. Arvan, et sama ka minu keskkonnas, minu kodus, kui tullakse jõuga sisse ja sunnitakse lõppkokkuvõttes sealt lahkuma, pean õigeks oma keskkonda kaitsta. Professionaalne abi siin on alati teretulnud, mida ka Kahjurite Tõrje oma tegevusega on loonud ja pakub. Tuhanded tänud ja edu selles omamoodi keerulises ettevõtmises.
#000017
Probleem tekkis ühel suvepäeval, mil tekkis herilaste pesa välisukse kõrvale voodrilaudise taha. Kahjuks toimus ka herilaste poolt rünnak pererahva suunal.
Sai pöördutud Kahjurite Tõrje OÜ poole, kus sai telefoni teel asjalikku informatsiooni ning soovitusi. Sai soetatud ka sobilik tõrjevahend. Asjaajamine oli väga operatiivne ning vahend toimetati kiiresti pererahvale, kes tegi herilaste tõrje iseseivalt järgides Kahjurite Tõrje OÜ poolt antud nõuandeid. Herilased kadusid ööpäeva möödudes ning tagasi pole nad oma pessa tulnud. Täname operatiivse tegevuse ja asjalikke nõuannete eest Kahjurite Tõrje OÜ’d.
#000018
Tegime nüüd lõpuks tõrje herilastele ära, hämmastav....
Mees pakkis ennast korralikult sisse ja läks rull pika pulga otsas mürki panema, mina hoidsin hinge kinni ja vaatasin nina vastu akent (nagu demineerijat ), kuna herilased olid täielikul vallutanud kuuri ja majaümbruse, kus meie väiksed lapsed mängisid pidevalt.
Abikaasa serveeris mõlemad süstlad neile maiustamiseks ja jäime ootele..
Suht kohe hakkasid herilased juba mürki sööma ja askeldama selle peal ja juba mõned tunnid hiljem hakkasime maja trepil leidma surnud herilasi. Päev hiljem oli vaikus, kookonite ümber oli töö lõppenud ja saime need pidulikult lõkkesse visata. Juhuu, meie võit! Tahan Teid südamest tänada NII kiire reageerimise eest meie murele, ülikannatliku ja arusaadava seletamise eest, kuidas seda teha.
Ma ütlen ausalt ja tõesti ülepingutamata, et ma olen elus ainult mõned korrad kohanud nii kliendisõbralikku ja usaldatavat suhtumist näinud ja tahan Teid selle eest kohe eriti tänada ja soovida Teile palju jõudu ja edu!
#000019
Olin aastaid hädas herilastega, kes olid endale rajanud kodu minu Põlvamaal asuva maamaja keldrisse. Vana palkmaja oli hiljuti renoveeritud ja põranda alla enam ei pääsenud. Sinna ligipääsmatusse keldrisse olidki herilased endale pesa rajanud. Pesani pääsemiseks ja selle hävitamiseks oleks tulnud uus põrand lahti lammutada, see tundus aga küllaltki kulukas ja ohtlik töö. Mitu aastat proovisin herilasi tõrjuda aerosoolmürkidega, mida pihustasin herilaste väljalennuavadesse maja vundamendi ja alumise palgi vahel. Samuti proovisin peale mürgitamist väljalennuavasid puitliistude ja makrofleksiga sulgeda. Need katsed aga mingit tulemust ei andnud ja herilased olid jätkuvalt olukorra peremehed ja suvel igapäevaseks probleemiks.
#000021
Probleemile tõhusamat lahendust otsides leidsin internetist Kahjuritõrje firma kodulehe. Suhtlesin spetsialistidega telefoni teel ja leidsime mulle sobiva lahenduse. Nad saatsid mulle posti teel Wasp Control Bite Gel süstlad ja nende juhiste järgi kandsin mürgi herilaste väljalennuavade juurde. Paari päevaga olid herilased kadunud ja aastatepikkune probleem minu jaoks saanud lahenduse. Tervitades,
#000022